Nyeste Skilderie af Kiøbenhavn, 1829-03-17
Her er nyelig udkommet: Krønike-Riim til Børne-Lærdom med Indledning og Anmærkninger af Nik. Fr. Sev. Grundtvig. Khavn 1829 er og 107 S. 8. J en Fortale og Jndledning udvikler Hr. Forfatteren sine Anskuelser om Øjemedet med Bogen. Historien giver den sande Menneskekundskab, og desaarsag bør man gjøre Alt hvad man kan, for at lokke de Smaa til dens saa kaldte Labyrinth, lette dem Veien, og hindre Forvirringen.""Jeg maatte tage meget Feil, om Bogen ikke i en betænksom Lærers Haand, skulde yde Bekvemmeligheder, han i andre Bøger forgjeves vilde søge. - Det er min Maneer, uden alle Bøger, at begynde med Landkortet, og det historiske Kort (Tidens Strøm), og mundtlig, paa det korteste og Enfoldigste, at sige Lærlingen, hvilke store Omskiftninger Verden har lidt i de Dage og Deele, vi have fortløbende Kundskab om, thi dette er den historiske Grund-Kundskab, som Ingen, der skal gjøre ordentlige Fremskridt, eller ogsaa kun forstaae en Historie Bog, kan undvære, og som dog i vore Dage er hos de Fleste meget dunkel og forvirret. For man kan indføre Nogen i den historiske Verden, maa man vide, hvorden er, og skjøndt den er nem at finde, har jeg dog bemærket, at de Fleste kun have en meget taaget Forestilling derom, og vil derfor anmærke, at den best overskues fra to kjendelige Middelpunkter, som er Middelhavet og Østersøen, og hint, hvis Kyster udgjøre den gamle Verdens historiske Skueplads, er derfor det Første man skal lære at kjende. Veed man nemlig blot, hvorledes Middelhavet ligger for de tre gamle Verdensdele, og hvad man kalder saavel de største Øer deri, som Lan denne deromkring, da veed man ogsaa hvad det var, de gamle Storfolk, Perser, Græker og Romere, beilede til, og naar man derfor lægger Mærke tilde asiatiske Lande fra Middelhavet til Jndus, da har man den geografiske Forkundskab, som nødvendig behøves, for at følge Begivenhederne, til det vestlige Riges Undergang. Man bør imidlertid, da det ingen Sag er, strax gjøres bekjendt med Landene omkring Østersøen og Kattegat, samt den store Ø i Vesterhavet, for at man kan faae det Hele i Sigte, og undgaae Afbrydelse. Da man kan lære Børn dette omtrent saa tidlig som man vil, fristes man ikke til at gaae videre, før de ere sadelfaste, men længere bør man heller ingenlunde bie, thi Geographi uden Historie er, historisk og menneskelig talt, en Ørk, hvori man ikke maa lade de Smaa omvanke længer end nødvendig, og det er derfor en dobbelt Synd, man sædvanlig begaaer, ved at trække om med dem i alle fire eller fem Verdensdele fra By til By, at læse Toldruller over ind- og udgaaende Vare, og Mandtal over alle anonyme Ædere i hele Verden; Det er dobbelt Synd, thi man trætter Børnene ved at lade dem løbe efter Næsen, og bære hundrede Dele hvoraf de 99 nødvendig glemmes, og man gjør dem historisk talt folkeskye, eller indprenter dem dog den umenneskelige Fordom, at Hovedsagen ved et Land er ikke, hvad Folk det føder, og for hvilket Menneskeliv det har været Skuepladsen, men kun hvad Byerne hedder, hvordan Jordsmonnet falder og stiger, hvilke ædendes Varer man finder, hvad man tjener Føden med, og hvormeget vel omtrent Mandskabet og Skatterne kan beløbe sig til." – Forfatteren giver nu paa 6 1/2 Blade en kort Verdenskrønike fra de ældste Tider til vore, som et Exempel, der viser ikke blot Muligheden men Letheden af det Forlangte. Naar Historien da, omtrent i saadant Omfang er meddeelt mundtlig, mener han disse Krønikerum, der levere Omridset til en Universal-Rimkrønike, kan være til Nytte, deels for deri at gjemme, hvad man har lært, og deels for derved at føres til nærmere Bekjendtskab med de mærkværdigste Mænd og Folkefærd, Man vil nemlig finde, at Endeel af Rimene ere aldeles som Fod i Hose, medens der i Andre med Flid nævnes Endeel, der ej kan forudsættes bekjendt, men skal oplyses ved en Anmærkning, der i Hukommelsen vil følge med det Ord i Rimet, den er bundet til."- Derefter følge Krønikerimene, i 52 smaa Stykker, der gjennemgaae Verdenshistorien og de Skuepladse, hvor den tildrog sig. At Middelhavet, Nilen, Jerusalem, Troja, Grækenland, Rom, Constantinopel, Tyskland, Alperne, Jtalien, Spanien, Østersøen, Danmark etc. etc. – saavelsom af Personer: Kong Crosus, Keiser August, Nero, Constantin den Store, Carl den store, Knud den Store, Frederik den Eneste, Napoleon etc. etc., har hver sit Krønikeriim, kan man let forestille sig.